Geir Bjørnvik

Geir Bjørnvik (født 1947) er en norsk skipper, fisker og politiker. Han var ordfører i Træna kommune fra 1988 til 1991, som representant for Høyre.

 Biografi 
Han vokste opp på Træna og flyttet til Oslo som 17-åring. Han tok handels- og markedsfag. Han ble avdelingsbestyrer i Hakadal-Nittedal samvirkelag og selger og distriktssjef i Maarud. Han flyttet så tilbake til Træna og begynte som fisker på egen båt.

Han ble første gang valgt inn i Træna kommunestyre i 1979.Rana Blad 25. juli 1979, s. 3 og Rana Blad 10. september 1983, s. 2. Han var formann i Træna Høyre fra 1983 til 1986. Etter valget i 1987 ble han ordfører. Han ble ikke gjenvalgt som ordfører i 1991, men var valgt inn i Nordland fylkesting og fylkesutvalg fra 1992 til 1995.

Bjørnvik flyttet til Bodø da han ble skipper på forskningsfartøyet «Oscar Sund». I 1999 ble Bjørnvik valgt inn i Bodø bystyre. Han var leder i Bodø Høyre fra 2002 til 2004.Avisa Nordland 7. juni 2002 og Avisa Nordland 20. januar 2004. Han ble fritatt fra sine kommunale verv i 2004 på grunn av flytting.Kunngjøringer fra Bodø kommune i Avisa Nordland 22. oktober 2004, s. 51.

Han har senere vært hurtigbåtskipper på Helgeland og skipper på DS «Skibladner» på sommerstid.

 Referanser 

Kategori:Ordførere i Træna
Kategori:Høyre-ordførere i Nordland
Kategori:Høyre-politikere i Bodø
Kategori:Norske kapteiner
Kategori:Norske fiskere
Kategori:Personer fra Træna kommune